text: [{"text_idx": "#000000", "text": "A\u00f0alfundafra\u0301grei\u00f0ing og a\u0301rsfra\u0301grei\u00f0ing fyri 2021\nA\u0301rsfra\u0301grei\u00f0ing 2019 fra\u0301 forkvinnuni i\u0301 ADHD-felagnum."}, {"text_idx": "#000002", "text": "Br\u00e6v til foreldur i\u0301 sku\u0301lanum \u2013 d\u00f8mi 1"}, {"text_idx": "#000003", "text": "Ein mamma at drongi vi\u00f0 ADHD hevur deilt si\u0301tt br\u00e6v, sum hon skriva\u00f0i til foreldrini i\u0301 sku\u0301lanum. Vit hava kalla\u00f0 drongin fyri X og gj\u00f8rt br\u00e6vi\u00f0 dulnevnt. Tu\u0301 ert v\u00e6lkomin at kopiera tekstin og gera ti\u0301tt egna br\u00e6v. Ta\u00f0 kann til d\u00f8mis deilast a\u0301 telduposti vi\u00f0 allan foreldrabo\u0301lkin ella i\u0301 facebookbo\u0301lkinum hja\u0301 flokkinum.Br\u00e6vi\u00f0 kemur her:"}, {"text_idx": "#000005", "text": "Ta\u00f0 er ikki l\u00e6tt at skriva hetta br\u00e6vi\u00f0, ti\u0301 ta\u00f0 er alti\u0301\u00f0 so kenslubori\u00f0, ta\u0301 ta\u00f0 sny\u0301r seg um si\u0301tt egna barn."}, {"text_idx": "#000006", "text": "Vit vilja fortelja eitt sindur um okkara son X, og sja\u0301lvandi uttan at hann f\u00e6r eitt stempul a\u0301 pannuna."}, {"text_idx": "#000007", "text": "I\u0301 sta\u00f0infyri vo\u0301na vit, at tit foreldur og tykkara b\u00f8rn l\u00e6ttari at skilja, hvussu hann er sum perso\u0301nur, og hvussu hansara reaktio\u0301nir kunnu ver\u00f0a til ti\u0301\u00f0ir, og hvussu ta\u00f0 ta\u0301 er snildast at reagera."}, {"text_idx": "#000008", "text": "Vit hava havt ein illgruna i\u0301 langa ti\u0301\u00f0, at okkurt var \u00f8\u00f0rvi\u0301si vi\u00f0 X."}, {"text_idx": "#000010", "text": "Tit hava sikkurt hoyrt um ADHD og kenna kanska onkran, sum hevur hesa diagnosu."}, {"text_idx": "#000011", "text": "Ta\u00f0 er ymiskt, hvussu ADHD sl\u00e6r u\u0301t hja\u0301 b\u00f8rnum. Eg skal royna at ly\u0301sa, hvussu ta\u00f0 er hja\u0301 X."}, {"text_idx": "#000013", "text": "at hugsavna seg (Heilin u\u0301tvegar ikki tey ney\u00f0ugu snignalstoffer, i\u00f0 ein hevur t\u00f8rv a\u0301)\nuppmerksemi (Hann ver\u00f0ur l\u00e6tt avleiddur av larmi, ljo\u0301\u00f0i og no\u0301gvum rundan um hann)\nr\u00e6ttvi\u0301skensluni (Hevur okkurt veri\u00f0 o\u0301r\u00e6ttvi\u0301st, i\u0301 hansara hugaheimi, so hevur hann ringt vi\u00f0 at sleppa av vi\u00f0 ta kensluna)\nstrukturi (Hann tri\u0301vist best, harn ta\u00f0 eru grei\u00f0ir reglar og strukturera\u00f0, og at \u00f8ll fylgja reglunum. Hevur ringt vi\u00f0 broytingum)\no\u0301semjum \u201ckonfliktum\u201d (Hann kla\u0301rar ikki alti\u0301\u00f0 at ste\u00f0ga a\u0301 og hugsa seg um, hvat hendi har, og reaktio\u0301nin kemur ov skjo\u0301tt, har hann kann gerast illur)\nbroyttum avtalum (Hevur ringt vi\u00f0 at ein avtala\u00f0 kann broytast.)"}, {"text_idx": "#000015", "text": "Heima kenna vit nu\u0301 betur hansara m\u00f8rk, og av ti\u0301 sama so unnganga vit nakrar av teimum avbjo\u0301\u00f0ingunum, sum ein vi\u00f0 ADHD hevur. Ta\u0301 hann f\u00f8lir seg tryggan og ta\u00f0 er strukturera\u00f0, ta\u0301 er hann sum flest onnur b\u00f8rn."}, {"text_idx": "#000017", "text": "Ta\u00f0 er gj\u00f8rt ymiskt i\u0301 sku\u0301lanum, sum ger, at X ikki o\u0301ro\u0301gvast so l\u00e6tt, og solei\u00f0is at hann f\u00e6r so no\u0301gv burtur u\u0301r undirvi\u0301singini sum gj\u00f8rligt."}, {"text_idx": "#000021", "text": "X bleiv gla\u00f0ur, ta\u0301 hann fekk at vita, at hann hev\u00f0i ADHD. Ti\u0301 hetta var svari\u00f0 uppa\u0301 allar hansara spurningar, so sum, \u201cmamma, hvi\u0301 bli\u0301vi eg so l\u00e6tt illur\u201d, \u201cmamma, hvi\u0301 havi eg so ringt vi\u00f0 at sita stillur og lesa\u201d, og so framvegis."}]